Laht (lidn)

Laht ( [ˈlɑxti], ) om Suomenman lidn valdkundan suves. Se om valdkundan kahesanz' surtte lidn eläjiden lugun mödhe, Päijät-Häme-provincijan administrativine keskuz.

Joga vodel mail'man čempionat hihtandsportas oleskeleb lidnas.

 Istorii 
Eländpunkt mainitase ezmäižen kerdan vl 1445 kuti Hollol-volostin Laht-külä. Žilon oficialine aluz om pandud vl 1878 (). Se sai lidnan statusad (kaupunki) vl 1905, vähemb mi koume tuhad eläjid ristitišton lugunke.

Vn 2016 15.-17. päivil kezakud 7. suomalaiž-ugrilaižiden da samodižiden rahvahiden mail'man kongress oli männu lidnasФинно-угорские народы взяли четырёхлетний курс на устойчивое развитие (Suomalaiž-ugrilaižed rahvahad oma otnuded nell'voččen kursan seižujannoks šingotesennoks) // Uzištused 20.06.2016. — Finnougoria.ru.     Маргарита Лянге. На перепутье: Всемирный конгресс финно-угорских народов нуждается в серьёзных переменах (Tesaral: Suomalaiž-ugrilaižiden rahvahiden mail'man kongressale pidab vajehtadas todesižikš) // Kirjutused 29.06.2016. — Nazaccent.ru. . Sil-žo vodel mülütihe Lahten lidnankundha Nastol-kundad (Nastola).

Laht-lidn šingotase mašiništon Kemppi Oy-kompanijal ühthekeitandan täht, pakuitesen (Stora Enso) i meblin (Isku-Yhtymä Oy) pästandal, sömtegimištol (Oy Hartwall Ab — oludentegim i alkogolitomiden jomiden tegim, Fazer — konditerine tehmine), Hämeen Media-kompanijal (mediakontent).

 Geografijan andmused 
Laht-lidn sijadase Vezijärven () suvirandal.

Matkad Hel'sinkin keskuzpalahasai om 99 km suvhe-suvipäivlaskmha orhal, 104 km avtotedme vai raudtel.

Klimat om ven.

Vn 2022 andmusiden mödhe lidnan ühthine pind oli 517,63 km², sidä kesken kuiv ma — 457,49 nellikkilometrad, sokaz ma oti ühesandest (58,14 km²).

 Tobmuz 
Lahten municipaline suim kogoneb 59 ezitajaspäi.

Edeližed lidnan pämehed oma Pekka Timonen (kezaku 2018 — tal'vku 2023), Jürki Müllüvirta (, 2007−2018).

 Eläjad 
Vl 1980 lidnankundan nügüdläižen territorijan eläjiden lugu oli 108 631 ristitud (ližatud kundoita — 94 767 rist.), vl 2000 — 111 656 ristitud, vl 2010 — 116 582 ristitud, vl 2020 — 119 917 ristitud. Kaikiš suremb lidnankundan ristitišt om nügüd'.

Mamankelen mödhe (2016): suomen kel' — 93,4 %, ročin kel' — 0,4 %, toižed keled — 6,2 %.

 Galerei 

 Homaičendad 

 Irdkosketused 
 Lidnan oficialine sait (lahti.fi).   


Kategorii:Suomenman lidnad
Kategorii:Eländpunktad kirjamišton mödhe
*